Communitas » Dienste-Communitas
Nuwe Pelgrimstap (Vervolg)
Written by Wilma le Roux on June 24, 2016 . Posted in Communitas Inligting, Gemeentebegeleiding, Nuus, Predikante begeleiding, Taakspanne
Pelgrimstap deel 2 voltooi
Frederick skryf die volgende vanaf Genadendal:
Ons het giateraand in Genadendal aangekom na vier dae wat ons deur die mooiste dele denkbaar gestap het en buiten die eerste dag byna perfekte weer gehad het. Langs die pad het ‘n verskeidenheid van gemeentes ons baie hartlik verwelkom en hulle verhale vir ons vertel. Die verhale van die Rhynse Kerk, Moederkerk, Pniel Congregational kerk en slawemuseum, die Hugenote by Franschhoek, Villiersdorp en die verhaal van die Graaf-familie en uiteindelik die Morawiërs se verhaal by Genadendal, het ons verryk en hoop gegee.
Ons is oral met gasvryheid ontvang en het potensiële vennote van die Pelgrimstog ontmoet. Ons het die daaglikse ritme die Keltiese gebedeboek gevolg en het langs die pad diep geestelike gesprekke gehad oor onsself en ons land en haar mense. As pelgrim beweeg jy stadig deur die armste dele van die dorpe en het jy spontane gesprekke met arbeiders en werkloses, wat ook maar dikwels te voet is.
Die ure op die pad is heilsaam vir jou siel. Die ritme van die stap maak jou gedagtes oop en ontvanklik. Die skoonheid van die skepping van ‘n panoramiese uitsig bo uit die berge tot die jangroentjie wat nektar oes in ‘n blom hier reg voor jou, herstel die goedheid van God se bedoeling met die skepping in jou.
Dankie vir Neels en Louise Jackson wat die hele pad saamgestap en, het Gielie wat twee dae saam gestap het.
Ons Pelgrimstog sal nou eersdaagse gestap kan word van Stellenbosch via Pniel, Franschhoek, Villiersdorp, Genadendal, Volmoed, Hermansus, Gansbaai, Baardskeerdersbos, Elim, tot by Agulhas en die Suidpunt van Afrika
Baie dankie aan almal wat die pelgrims ondersteun het met boodskappe en gebed.
Ons gee ook met dankbaarheid erkenning aan Neels en Louise Jackson vir die pragtige foto’s waarmee hulle ons gehelp het om in die gees saam te stap.
Hier onder is ‘n verdere fotobeeld van Dag 3 en 4 se roetes (Kliek op Continue Reading):
Communitas se Paasnagmaal
Written by Wilma le Roux on March 30, 2016 . Posted in Personeel, Personeel-funksies
Nadat Jesus die suur wyn gekry het, het Hy gesê: “Dit is volbring!”
Toe het Hy sy kop vooroor laat sak en die laaste asem uitgeblaas.
Hierdie jaar het Communitas nie hul gebruiklike paasontbyt gehou nie. Mathilda, wat vanjaar vir die reëlings verantwoordelik was, en Gielie het gevoel dat ons ‘n slag iets anders moet doen. Op Donderdag 24 Maart om 11:00 het almal dus in die Kapel bymekaargekom om saam nagmaal te hou.
Ankia du Plooy het die Woord gebring en sy het versoek dat almal in stilte die Kapel sal binnegaan sodat ŉ gewyde atmosfeer geskep kan word. En so het dit werklik gevoel ons toe ons een na die ander in stilte na binne stap en ons plekke inneem. Dit was nie ‘n ongemaklike stilte nie; eerder ‘n gewyde, ‘n afwagtende stilte. Ankia se boodskap het ons diep geraak, en die kruiswoorde en doodblaas van die kerse het ons gehelp om Jesus se lyding en dood op ‘n tasbare manier te beleef en te herdenk.
Ons sit in stille afwagting
José sing eers a capella, en dan saam met ons terwyl Adrienne begelei
Ankia bedien die nagmaal aan Alta, terwyl Gielie die tekens by die kruis gebruik
Frederick ontvang die brood en die wyn
Navorsingsverslag welstand van predikante
Written by bestera on February 16, 2016 . Posted in Predikante begeleiding, Spiritualiteit
Communitas het in 2015 navorsing oor die welstand van predikante gedoen om eerstens te kyk hoe dit met predikante gaan, maar ook om te kyk op watter maniere ons predikante beter kan ondersteun in die toekoms.
Om die verslag af te laai kliek hier: Taakspan navorsing 2
Brugpredikante- Getuienis van ‘n ouderling
Written by bestera on January 12, 2016 . Posted in Beroepingsproses, Nuus uit gemeentes, Predikante begeleiding, Transformasie, Verandering in gemeentes
Opleiding van Brugpredikante
Communitas Personeelfunksie 2015
Written by Wilma le Roux on December 8, 2015 . Posted in Personeel-funksies
Na ‘n vreeslike gesukkel om ‘n datum te vind wat almal pas, én nie bots met een van ons vennote se afsluitings nie, het ons besluit om op Maandag 7 Desember ons jaarafsluitings-ete te hou. Soos dinge egter maar gebeur, is daar ‘n vergadering op sinodale vlak gereël wat Frederick moes bywoon – ons is jammer jy kon op die ou end nie saamkuier by The Big Easy nie, Frederick!
Dis Communitas se verjaarsdag!
Written by Wilma le Roux on September 17, 2015 . Posted in Communitas Inligting, Nuus, Personeel
8 Jaar oud!
Twee jaar gelede skryf Frederick op Communitas se verjaarsdag die volgende:
Ons is dankbaar vir die mylpaal en vir almal wat gehelp het om ons dienste aan gemeentes en predikante uit te bou.
Baie dankie aan elke gemeente wat ons vertrou het om saam met hulle die reis te onderneem.
Ons het die voorreg om hierdie werk (vir ons is dit ‘n roeping) te mag doen in ‘n tyd wat die kerk baie groot uitdagings het.
Ons kyk hierdie uitdagings saam met die gemeentes, predikante en gemeenteleiers saam met wie ons werk, vierkantig in die oë met hoop
en verwagting dat die Gees wat ons as gemeentes vergader, aan ons al die gawes en bronne sal gee wat ons nodig het om in hierdie tyd getrou te
wees aan ons roeping. Ons glo dit is ‘n onvoorwaarderlike belofte van God self.
Ons mag dalk saam foute maak, maar ons gaan nie hoop verloor nie, want dit is ‘n gawe wat ons ontvang en nie besit en daarom nie kan verloor nie.
Mag ons almal in die jaar wat voorlê ons vrese oorkom en waag om deel te neem aan die deurbraak van die Koninkryk,
nie met mag nie maar in klein en groot dade van selfofferende diens.
Communitas is veel groter as die paar lede van die personeel- daar is talle kursusaanbieders, begeleiers, mentors skrywers en vriende wat saam
met ons die Communitas-familie vorm. Aan julle almal baie dankie vir die heerlike saamwerk.
Nou, twee jaar later, wil ons steeds dankie sê vir almal wat van Communitas werklik ‘n familie maak – elkeen ‘n deeltjie in die groot ratwerk van die Koninkryk.
Ons het vanjaar totsiens gesê aan mense wat diep spore getrap het in die opbou van die familie; en ons het ‘n paar nuwelinge verwelkom wat met nuwe energie met ons handevat om aan God se droom gestalte te help gee.
Dankie vir die saamwerk, saamlag, saamloop en saam droom. Dankie, dankie – vir elkeen, maar veral aan ons Hemelse pa, die Hoof van ons familie!